Diari Oficial de la Generalitat Valenciana


Sumari del DOGV 8587, del 09-07-2019 (2019/6974)

CORRECCIÓ d'errades de l'Ordre 21/2019, de 30 d'abril, de la Conselleria d'Educació, Investigació, Cultura i Esport, per la qual es regula l'organització i el funcionament de les escoles infantils de primer cicle de titularitat pública.
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2019/04/30/21/corrigendum/68195890/dof/vci/html**

### Dades del document

Número de DOGV
:   8587

Data del DOGV
:   09-07-2019

Secció del DOGV
:   I. DISPOSICIONS GENERALS

Número del document
:   2019/6974


Data del document
:   02-07-2019

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * legislació
    * educació preescolar
    * escola infantil
    * escolarització

CORRECCIÓ d'errades de l'Ordre 21/2019, de 30 d'abril, de la Conselleria d'Educació, Investigació, Cultura i Esport, per la qual es regula l'organització i el funcionament de les escoles infantils de primer cicle de titularitat pública. [2019/6974]  
Advertits errors en la publicació de l'Ordre 21/2019, de 30 d'abril, de la Conselleria d'Educació, Investigació, Cultura i Esport, per la qual es regula l'organització i el funcionament de les escoles infantils de primer cicle de titularitat pública (DOGV 8542, 07.05.2019), és procedent realitzar la corresponent rectificació:  
  
DISPOSICIONS ADDICIONALS  
  
On diu:  
«Tercera. Escoles Infantils de primer cicle que no són de titularitat de la Generalitat  
A les escoles infantils de primer cicle dependents de les corporacions locals no són aplicables els apartats 2.8, 6 i 7 de l'annex únic de la present ordre. El personal docent i no docent en aquests centres es regirà pel que estableixen els corresponents estatuts, reglaments o convenis que els siguen d'aplicació»;  
  
Ha de dir:  
«Tercera. Escoles Infantils de primer cicle que no són de titularitat de la Generalitat  
A les escoles infantils de primer cicle dependents de les corporacions locals no són aplicables els apartats 2.8, 3.1.1, 6 i 7 de l'annex únic de la present ordre. El personal docent i no docent en aquests centres es regirà pel que estableixen els corresponents estatuts, reglaments o convenis que els siguen d'aplicació».  
  
DISPOSICIÓ TRANSITÒRIA  
  
On diu:  
«Única. Determinació de llocs de treball i ràtio màxima per unitat  
  
Mentre no es produïsca una modificació de l'Ordre 12/2013, de 14 de març, de la Conselleria d'Educació, Cultura i Esport, per la qual es fixen els criteris per a la determinació de les relacions de llocs de treball i es publiquen les plantilles tipus de les escoles infantils (segon cicle), col·legis públics d'Educació Primària, col·legis públics d'Educació Infantil i Primària i centres d'Educació Especial de titularitat de la Generalitat, les unitats de 2 a 3 anys en escoles infantils de segon cicle i en CEIPs de titularitat de la Generalitat seran dotades, amb un docent d'Educació Infantil per unitat i amb un educador/a d'Educació Infantil per centre. Aquestes unitats tindran una ràtio màxima de 18 alumnes».  
  
  
Ha de dir:  
«Única. Determinació de llocs de treball i ràtio màxima per unitat  
  
Mentre no es produïsca una modificació de l'Ordre 12/2013, de 14 de març, de la Conselleria d'Educació, Cultura i Esport, per la qual es fixen els criteris per a la determinació de les relacions de llocs de treball i es publiquen les plantilles tipus de les escoles infantils (segon cicle), col·legis públics d'Educació Primària, col·legis públics d'Educació Infantil i Primària i centres d'Educació Especial de titularitat de la Generalitat, les unitats de 2 a 3 anys en escoles infantils de segon cicle i en CEIPs de titularitat de la Generalitat seran dotades, amb caràcter general, amb un docent d'Educació Infantil per unitat i amb un/a educador/a d'Educació Infantil per centre. No obstant això, la dotació de personal educador d'educació infantil podrà ser incrementada en el cas dels CRAs (Col·legis Rurals Agrupats) quan les unitats autoritzades es troben en aularis del centre corresponents a distintes localitats, fins a un educador per localitat. Aquestes unitats tindran una ràtio màxima de 18 alumnes».  
  
  
En l'annex únic  
  
On diu:  
«3. Òrgans de govern  
En les escoles infantils de primer cicle de titularitat pública han d'existir els següents òrgans de govern: direcció i consell escolar.  
  
3.1. Òrgan unipersonal de govern: la direcció  
3.1.1. En les escoles infantils de primer cicle de titularitat pública serà exercida per la persona que estiga en possessió del títol de mestre o mestra especialista en Educació Infantil o del títol de grau equivalent i siga designada per l'Administració»;  
  
Ha de dir:  
«3. Òrgans de govern  
En les escoles infantils de primer cicle de titularitat pública han d'existir els següents òrgans de govern: direcció i consell escolar.  
  
3.1. Òrgan unipersonal de govern: la direcció  
3.1.1. En les escoles infantils de primer cicle de titularitat de la Generalitat la direcció serà exercida per la persona que estiga en possessió del títol de mestre o mestra especialista en Educació Infantil o del títol de grau equivalent i siga designada per l'Administració».  
  
On diu:  
«5. Requisits i dotació dels professionals en el primer cicle d'educació infantil  
5.1. Requisits de titulació  
Caldrà ajustar-se al que disposa l'article 92 de la Llei orgànica 2/2006, de 3 de maig, i en l'article 11 del Decret 2/2009, de 9 de gener, del Consell»;  
  
Ha de dir:  
«5. Requisits i dotació dels professionals en el primer cicle d'educació infantil  
5.1. Requisits de titulació  
Caldrà ajustar-se al que disposa l'article 92 de la Llei orgànica 2/2006, de 3 de maig, i l'article 11 del Decret 2/2009, de 9 de gener, del Consell, així com al que determina l'article 8 del Reial decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'educació infantil, l'educació primària i l'educació secundària».  
  
  
On diu:  
«6. Educadors o educadores d'educació infantil  
Els educadors o educadores d'Educació Infantil ocupen llocs en l'àmbit educatiu i són personal de l'Administració de la Generalitat, per la qual cosa el seu règim de vacances, permisos i llicències és el que preveu la normativa vigent en matèria de condicions de treball per al personal esmentat, segons estableix el Decret 175/2006, de 24 de novembre, del Consell, pel qual es regulen les condicions de treball del personal al servei de l'Administració, i el Decret 68/2012, de 4 de maig, del Consell, pel qual es modifica el Decret 175/2006, de 24 de novembre, del Consell.  
6.1. Funcions  
Pel que fa a les funcions, caldrà ajustar-se al que disposa la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
6.2. Horari  
El seu horari de treball, com que no té la condició de burocràtic, s'adaptarà a les característiques dels centres i llocs de treball, i haurà d'ajustar-se a les previsions de l'article 11.2.b del Decret 175/2006, de 24 de novembre, del Consell, en la seua nova redacció donada pel Decret 68/2012, de 4 de maig, del Consell»;  
  
Ha de dir:  
«6. Educadors o educadores d'educació infantil  
Els educadors o educadores d'Educació Infantil ocupen llocs en l'àmbit educatiu i són personal de l'Administració de la Generalitat, per la qual cosa el seu règim de vacances, permisos i llicències és el que preveu la normativa vigent en matèria de condicions de treball per al personal esmentat, segons estableix el Decret 42/2019, de 22 de març, del Consell, de regulació de les condicions de treball del personal funcionari de l'Administració de la Generalitat (DOGV 8518, 31.03.2019).  
  
6.1. Funcions  
Pel que fa a les funcions, caldrà ajustar-se al que disposa la Llei 10/2010, de 9 de juliol, de la Generalitat, d'ordenació i gestió de la funció pública valenciana i dins l'àmbit de les competències i funcions que la normativa vigent i els acords laborals hi disposen.  
6.2. Horari  
El seu horari de treball, com que no té la condició de burocràtic, s'adaptarà a les característiques dels centres i llocs de treball, i haurà d'ajustar-se a les previsions dels articles 10 i 11 del Decret 42/2019, de 22 de març, del Consell».  
  
On diu:  
«7. Professorat  
7.1. Professorat d'Escoles Infantils de primer cicle titularitat de la Generalitat  
7.1.1. La distribució i l'adequació de l'horari per part del professorat es troben regulades en el bloc II («Horari del personal docent») de l'annex I de l'Ordre de 29 de juny de 1992, de la Conselleria d'Educació, per la qual s'aproven les instruccions que regulen l'organització i el funcionament dels centres docents que imparteixen ensenyaments del segon cicle d'Educació Infantil, Preescolar, Primària, General Bàsica, Educació Especial, Secundària Obligatòria, Batxillerat i Formació Professional, mantinguts amb fons públics i que depenen de la Conselleria de Cultura, Educació i Ciència de la Generalitat Valenciana, i en el que disposa l'article 3 del Decret 59/2016, de 13 de maig, del Consell, pel qual es fixa el nombre màxim d'alumnat i la jornada lectiva del personal docent en els nivells no universitaris regulats per la Llei orgànica 2/2006, de 3 de maig, en els centres docents no universitaris de la Comunitat Valenciana»;  
  
Ha de dir:  
«7. Professorat  
7.1. Professorat d'Escoles Infantils de primer cicle de titularitat de la Generalitat  
7.1.1. La distribució i l'adequació de l'horari per part del professorat es troben regulades en el bloc II («Horari del personal docent») de l'annex I de l'Ordre de 29 de juny de 1992, de la Conselleria d'Educació, per la qual s'aproven les instruccions que regulen l'organització i el funcionament dels centres docents que imparteixen ensenyaments del segon cicle d'Educació Infantil, Preescolar, Primària, General Bàsica, Educació Especial, Secundària Obligatòria, Batxillerat i Formació Professional, mantinguts amb fons públics i que depenen de la Conselleria de Cultura, Educació i Ciència de la Generalitat Valenciana, i en el que dispose la normativa per la qual es fixa el nombre màxim d'alumnat i la jornada lectiva del personal docent en els nivells no universitaris regulats per la Llei orgànica 2/2006, de 3 de maig, en els centres docents no universitaris de la Comunitat Valenciana».  
  
  
On diu:  
«7.1.6. Compliment de l'horari  
Caldrà ajustar-se al que disposa l'Ordre de 29 de juny de 1992, de la Conselleria de Cultura, Educació i Ciència, i el Decret 96/2014, de 13 de juny, del Consell, pel qual es determinen les condicions del règim d'absències al treball per malaltia o accident que no donen lloc a deducció de retribucions»;  
  
Ha de dir:  
«7.1.6. Compliment de l'horari  
Caldrà ajustar-se al que disposa l'Ordre de 29 de juny de 1992, de la Conselleria de Cultura, Educació i Ciència, per la qual es determinen les condicions del règim d'absències al treball per malaltia o accident que no donen lloc a deducció de retribucions».  
  
On diu:  
«10.3. Matrícula  
10.3.1. La matriculació es realitzarà d'acord amb el que estableix la normativa vigent que regula l'admissió en els centres docents públics i privats concertats que imparteixen ensenyaments d'Educació Infantil, Educació Primària, Educació Secundària Obligatòria i Batxillerat. La matriculació de l'alumnat en un centre públic suposarà respectar el projecte educatiu del centre, sense perjudici dels drets reconeguts a l'alumnat i a les seues famílies.  
10.3.2. En els supòsits de no convivència dels progenitors de l'alumne o alumna per motius de separació, divorci, ruptura de parella de fet o situació anàloga, s'aplicarà, en el procediment d'admissió i en el canvi de centre educatiu de l'alumnat, la Resolució de 28 de març de 2014, del director general de Centres i Personal Docent, per la qual es dicten instruccions en relació amb l'escolarització de l'alumnat els pares del qual no conviuen per motius de separació, divorci o situació anàloga.  
10.3.3. Documents de matrícula  
74.1.3.2. Els documents de matrícula per a les escoles infantils de primer cicle dependents de la Generalitat seran els que estableix la normativa vigent.  
48.4.2.9. L'entitat pública diferent de la Generalitat Valenciana titular d'una Escola Infantil de primer cicle podrà establir els seus documents de matrícula»;  
  
Ha de dir:  
«10.3. Matrícula  
10.3.1. La matriculació es realitzarà d'acord amb el que estableix la normativa vigent que regula l'admissió en els centres docents públics i privats concertats que imparteixen ensenyaments d'Educació Infantil, Educació Primària, Educació Secundària Obligatòria i Batxillerat. La matriculació de l'alumnat en un centre públic suposarà respectar el projecte educatiu del centre, sense perjudici dels drets reconeguts a l'alumnat i a les seues famílies.  
10.3.2. Documents de matrícula  
52.4.5.6. Els documents de matrícula per a les escoles infantils de primer cicle dependents de la Generalitat seran els que estableix la normativa vigent.  
89.4.9.7. L'entitat pública diferent de la Generalitat Valenciana titular d'una escola infantil de primer cicle podrà establir els seus documents de matrícula».  
  
València, 2 de juliol de 2019. El conseller d'Educació, Cultura i Esport: Vicent Marzà i Ibáñez.


Còpia Permalink ELI